র‌্যাব-৭ এর সহকারী পরিচালক (মিডিয়া) এএসপি আমিরুল্লাহ জানান, এম এ তাহের জামান নামে এক ব্যক্তি রেজিস্ট্রেশন ছাড়া এবং কোন ধরনের সরকারি অনুমোদন না নিয়ে ‘জেন্যুইন ক্যান্সার হাসপাতাল’ নামে এ প্রতিষ্ঠানটি গত এক বছরেরও বেশি সময় ধরে বিভিন্ন রোগের চিকিৎসা ও প্যাথলজি পরীক্ষা নিরীক্ষা চালিয়ে আসছিল। বিকেলে একজন ম্যাজিস্ট্রেটের নেতৃত্বে ও সিভিল সার্জন কর্মকর্তাদের উপস্থিতি অভিযান চালিয়ে এর কার্যক্রম বন্ধ করে ৫ হাজার টাকা জরিমানা করা হয়েছে। একই সাথে হাসপাতালটির আনুমানিক ৬০-৭০ লাখ টাকার সম্পত্তি বাজেয়াপ্ত করে সরকারি কোষাগারে জমা দেওয়া হয়েছে। অভিযানকালে মালিককে পাওয়া যায়নি।